
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА


от 
МИХАИЛ ДИМИТРОВ ХАДЖИЯНЕВ
ПРЕДСЕДАТЕЛ НА ОБЩИНСКИ СЪВЕТ - БУРГАС
 

Относно: Предстоящо общото събрание на Сдружение с нестопанска цел „Югоизточен Дигитален Иновационен Хъб“ (DigIhub) и необходимост за определяне на представители на общината в общото събрание и в управителния съвет 



УВАЖАЕМИ ОБЩИНСКИ СЪВЕТНИЦИ,

На основание чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, моля настоящата докладна записка да бъде включена и разгледана в дневния ред на предстоящото на 25 февруари 2025 г. заседание на Общински съвет - Бургас, като неотложна, предвид следното:
В деловодството на Общински съвет – Бургас постъпи Уведомление №08-00-16729/24.02.2025 г. за предстоящо Общо събрание на Сдружение с нестопанска цел „Югоизточен Дигитален Иновационен Хъб“, към което са приложени отчета за дейността на сдружението,  годишен финансов отчет и отчет за дейността на управителния съвет за 2024 г. Съгласно отправената покана, общото събрание ще се проведе на 18.03.2025 г.  
Община Бургас е учредител и член на Сдружение „Югоизточен Дигитален Иновационен Хъб“ (DIGIHUB), което e създадено през 2020 година. 
С решение на Общински съвет – Бургас по т.18 от Протокол № 6/28.01.2020 г. се дава съгласие Община Бургас да участва в СНЦ „Югоизточен Дигитален Иновационен Хъб“ (СНЦ „ДигИхъб” или „DigIhub“) и се определя проф. д-р С. Сотиров (общински съветник в ОС – Бургас, мандат 2019 г. – 2023 г.) за представител на Община Бургас в Управителния съвет и в Общото събрание на СНЦ „Югоизточен Дигитален иновационен хъб”, а при невъзможност и в негово отсъствие да бъде заместван от Калояна Живкова (общински съветник в ОС – Бургас, мандат 2019 г. – 2023 г.).  
С изтичане на мандата на определените представители като общински съветници, с решение на Общински съвет – Бургас по т.18 от Протокол № 6/28.01.2020 г  за представител в Общото събрание на Сдружение с нестопанска цел „Югоизточен Дигитален Иновационен Хъб“ е избрана Елена Кокаларова в качеството й на общински съветник в Общински съвет – Бургас, за заместник в случай на невъзможност за участие в Общото събрание на Сдружение с нестопанска цел „Югоизточен Дигитален Иновационен Хъб“ Тодор Йосифов, в качеството му на общински съветник в Общински съвет – Бургас, а за член на УС Ивелина Шавова-Стратева – Директор на Дирекция „Икономика и стопански дейности“.
Съгласно устава на сдружението мандатът на органите за управление е със срок от 5 години и изтича в края на м. февруари 2025г. 
Съгласно отправената покана, общото събрание ще се проведе на 18.03.2025 г. от 14:00ч. при следния дневен ред:
1. Приемане на отчета за дейността на сдружението и годишния финансов отчет на сдружението за 2024 г.
2. Приемане на отчета за дейността на Управителния съвет за 2024 г. и освобождаването му от отговорност.
3. Освобождаване от длъжност и отговорност на членовете на УС с изтекъл мандат.
4. Избор на нов Управителен съвет и председател 

	Общинският съвет упражнява правата на общината в юридическите лица с нестопанска цел, в които общината участва и определя представителите на общината в тях, съобразно разпоредбата на чл.21, ал.1, т.8 и т.15 от Закона за местното самоуправление и местната администрация.  
Предвид изложеното, Общински съвет – Бургас следва да определи представители на общината в Общото събрание на сдружението за следващия мандат, да определи правомощията му, начина на гласуване на предстоящото общо събрание, както и да  отправи предложение за представител на състава на Управителния съвет. 
Предвид гореизложеното и на основание чл. 21, ал. 1, т.8, т.15 от Закона за местното самоуправление и местната администрация предлагам Общински съвет – Бургас да вземе следните:

РЕШЕНИЯ:


1. Определя за представител в Общото събрание на Сдружение с нестопанска цел „Югоизточен Дигитален Иновационен Хъб“ Елена Кокаларова в качеството й на общински съветник в Общински съвет – Бургас;
[bookmark: _GoBack]1.1. Определя за заместник на определения по т. 1 представител в случай на невъзможност за участие в Общото събрание на Сдружение с нестопанска цел „Югоизточен Дигитален Иновационен Хъб“:  Тодор Йосифов в качеството му на общински съветник в Общински съвет – Бургас;
2. За срока на мандата си, лицата по т.1 да гласуват съобразно интересите на община Бургас по въпроси, които не са от изключителната компетентност на Общински съвет 
3. Представителят на общината в Общото събрание да гласува „за“ предложенията за решения по т. 1, т.2 и т.3 от предварително обявения дневен ред за предстоящото заседание на общото събрание Сдружение „Югоизточен Дигитален Иновационен Хъб“, което ще се проведе на 18.03.2025 г., а по т. 4 да предложи………………………………,  за член на УС.
 

Приложение: Покана за провеждане на общо събрание №08-00-16729/24.02.2025 г., ведно с материали
 


МИХАИЛ ХАДЖИЯНЕВ
Председател на Общински съвет – Бургас
